Omnibus ad quos littere iste pervenerint, dominus Ansellus de Triangulo salutem. Noverit universitas vestra quod Hermenoldis quondam uxor Stephani de Villa nova filiique ejus a fratribus Vallis lucentis C libras nummorum Pruviniensium cum X modiis annone pro debito exigebat. Econtrario predicti fratres hoc debitum dicebant se penitus nescire. Ego autem controversiam sedare volens, assensu utriusque pratis, hoc modo finem imposui : quod fratres Vallis lucentis prefate mulieri vel cuicumque voluerit, reddant L libras Pruvinienses usque ad festum beati Martini. Ipsa vero et omnes liberi ejus super hac re nichil ultrius ab ecclesia Vallis lucentis reclamabunt vel requirent. Hujus rei testes sunt : frater meus Garnerius, Seguinus de Toriniaco, frater Milo de Regniaco et Hugo de Plaiotro. Et ut hoc ratum et inconcussum omni tempore habeatur, munimine sigilli mei feci muniri. Factum est hoc anno Verbi incarnati M° C° LXXX° III°.